चुभने लगी तेज धूप, मटके की मांग बढ़ी
मार्च के पहले हफ्ते में ही पारा 36 डिग्री के पार पहुंच गया
मार्च लगते ही गर्मी ने अपने तल्ख अंदाज दिखाने शुरू कर दिए हैं। पहले ही दिन से शहर का तापमान 37 डिग्री के करीब पहुंच गया जो दूसरे दिन भी इतना ही रहा। सामान्य से तीन डिग्री अधिक रहा। शुक्रवार को शहर का तापमान 36.66 डिग्री रहा। तेज धूप ने लोगों को गमछे से सिर ढंकने के लिए मजबूर कर दिया।
तेज धूप से लोगों को पसीना छूटने लगा और दोपहर में अन्य दिनों से ज्यादा प्यास लगी। एक के बाद दो मार्च को तेज धूप का सामना करने वालों को अगले ढाई माह तक पड़ने वाली भीषण गर्मी का अंदाजा हो गया है। विशेषज्ञ पहले ही शहर का अधिकतम तापमान 49 डिग्री तक जाने की संभावना जता चुके हैं। 15 फरवरी के पहले ही अधिकतम तापमान 32 डिग्री पर पहुंच गया। माह के अंत में यह 35.4 डिग्री जा पहुंचा जो 1 मार्च को बढ़कर 36.4 डिग्री पहुंच गया। 2 मार्च को भी इतना ही तापमान दर्ज किया गया। सीजन में पहली बार सूरज की सबसे ज्यादा तपिश महसूस की गई। सुबह नौ बजे से ही धूप तेज हो गई। जो दोपहर में और बढ़ गई।
गर्मी में ठंडे पानी के लिए मटकी की खरीदारी करते लोग।
मौसम
hin_Deva hin_Deva hin_Deva hin_Deva bho_Deva bho_Deva